open-index/open-wikipedia-markdown huggingface dataset:
1998 கோயம்புத்தூர் குண்டுவெடிப்புகள்

-->
}}

**1998 கோயம்புத்தூர் குண்டுவெடிப்புகள்** சனிக்கிழமை 1998, பெப்ரவரி 14-ஆம் நாள் தமிழ்நாடு, கோயம்புத்தூர் நகரில் இடம்பெற்றன. 35 ஆண்கள், 10 பெண்கள், ஒரு குழந்தை உட்பட மொத்தம் 46 பேர் இத்தொடர் குண்டுவெடிப்புகளில் கொல்லப்பட்டனர். மேலும் 2,000 பேர் காயமடைந்தனர். 11 வெவ்வேறு இடங்களில் 12 கி.மீ. சுற்றுவட்டத்தில் மொத்தம் 13 குண்டுகள் வெடிக்கப்பட்டன. 4 குண்டுகள் ஆர். எஸ். புரம் என்ற இடத்திலும், இரண்டு பேருந்து நிலையத்திற்கு அருகிலும், ஒன்று கோயம்புத்தூர் மருத்துவக் கல்லூரி மருத்துவமனைக்கு அருகிலும், மற்றொன்று "உக்கடம்" பகுதியிலும் வெடித்தன. பாஜக தலைவர் எல். கே. அத்வானி உரையாற்றவிருந்த இடத்துக்கு 100 மீ. தூரத்திலேயே முதலாவது குண்டு வெடித்தது. இக்குண்டுவெடிப்புகளுக்கு அல் உம்மா என்ற தீவிரவாத அமைப்பு காரணமெனக் குற்றம் சாட்டப்பட்டது.
 
இவ்வழக்கு தொடர்புடைய என்.பி. நூக் எனும் மன்கவு ரசீத் என்பவர் 20 ஆண்டுகளாக வெளிநாடுகளில் பதுங்கியிருந்தார். இவர் தமிழ்நாடு சிறப்புப் புலனாய்வுப் பிரிவினரால் 11 செப்டம்பர் 2018 அன்று கோழிக்கோட்டில் வைத்து கைது செய்யப்பட்டார்.

## பின்விளைவு
பிப்ரவரி 15 அன்று காவல்துறையினர் மேற்கொண்ட அதிரடி சோதனையில் சந்தேகத்திற்குரிய அல்-உம்மாவைச் சேர்ந்த 6 இளைஞர்கள் திருமால் தெருவில் சுட்டுக்கொல்லப்பட்டார்கள், பிப்ரவரி 17 அன்று அல்-அமீன் காலனியில் கவனிப்பார் இன்றி இருந்த குண்டு வெடித்ததில் விளையாடிக்கொண்டிருந்த 4 இஸ்லாமிய சிறுவர்கள் இறந்தார்கள். இக்குண்டுத் தாக்குதல்களை அடுத்து சில நாட்களில் இசுலாமியத் தீவிரவாத அமைப்பான அல் உம்மா தமிழ்நாட்டில் தடை செய்யப்பட்ட அமைப்பாக அறிவிக்கப்பட்டது.

## குற்றச்சாட்டு
இக்குண்டுத்தாக்குதல்களின் சூத்திரதாரி எனக்கருதப்படும் எஸ். ஏ. பாஷா உட்பட 35 பேர் குற்றவாளிகளாக இனங்காணப்பட்டனர்.

## தொடர் குண்டுவெடிப்புகள் வழக்கின் தீர்ப்பு
கோவை தொடர் குண்டுவெடிப்புகள் வழக்கு தொடர்பாக 7 மார்ச் 2002 அன்று நீதிமன்றத்தில் விசாரணை துவங்கப்பட்டது. அதில் 1,300 சாட்சிகள் குறுக்கு விசாரணை செய்யப்பட்டனர். 10 ஏப்ரல் 2007 அன்று நீதிமன்ற விசாரணை முடிவுற்றது. 1 ஆகஸ்டு 2007 அன்று அப்துல் நாசர் மதானி கோவை தொடர் குண்டுவெடிப்பு வழக்கிலிருந்து விடுவிக்கப்பட்டார். 24 அக்டோபர் 2007 அன்று தீர்ப்பு வெளியானது. தொடர்குண்டு வெடிப்பு வழக்கில் குற்றம்சாட்டப்பட்ட 35 நபர்களில் 21 பேரை நீதிமன்றம் வழக்கிலிருந்து விடுவித்தது மற்றும் அல் உம்மாவைச் சேர்ந்த எஸ் ஏ. பாஷா, முகமது அன்சாரி உள்ளிட்ட 13 நபர்களுக்கு நீதிமன்றம் ஆயுள் தண்டனை வழங்கியது.

17 நவம்பர் 2009 அன்று, அண்ணா பிறந்தநாளை முன்னிட்டு, கோவை தொடர்குண்டு வெடிப்பு வழக்கில் சிறைவாசத்தில் இருந்த  அல் உம்மாவின் பக்ருத்தீன் உள்ளிட்ட 9 சிறைக்கைதிகளை தமிழ்நாடு அரசு விடுவித்தது..

## மேற்கோள்கள்

பகுப்பு:தமிழ்நாட்டில் தீவிரவாதத் தாக்குதல்கள்
பகுப்பு:1998 நிகழ்வுகள்
பகுப்பு:கோயம்புத்தூர்
பகுப்பு:தமிழ்நாட்டு வரலாறு (1947- தற்போதுவரை)
பகுப்பு:தமிழ்நாட்டில் குண்டுவெடிப்புகள்
பகுப்பு:1998 இல் பெருந்திரள் கொலைகள்
பகுப்பு:இந்தியாவில் இஸ்லாமிய பயங்கரவாதம்
பகுப்பு:கோயம்புத்தூரின் வரலாறு
மார்க்கம் சாலை

**மார்க்கம் சாலை** டொராண்டோவில் தெற்கு-வடக்காகச் செல்லும் ஒரு சாலை. இச்சாலை ஒண்டாரியோ ஏரியில் இருந்து தொடங்கி ஸ்டீல்ஸ் அவென்யூ வரை செல்கிறது. டி.டி.சி போக்குவரத்து நிறுவனத்தின் தடம் 102 இச்சாலையில் போக்குவரத்திற்கு உதவுகிறது.

## இச்சாலையில் அமைந்துள்ள குறிப்பிடத்தக்க இடங்கள்
* சென்ட்டென்னியல் கல்லூரி
* கனடிய பசிபிக் இரயில்வேயின் யார்டு (தொடர்வண்டி நிறுத்துமிடம்)

பகுப்பு:தொராண்டோ
ராஜீவ் காந்தி சாலை

[thumb|400px|ராஜீவ் காந்தி சாலை மேல் ஒரு [சென்னை பறக்கும் தொடருந்துத் திட்டம்|தொடருந்து நிறுத்தம்]]

**ராஜீவ்காந்தி சாலை** சென்னையில் தெற்கு பகுதிகளில் ஒரு முக்கிய சாலை ஆகும். முந்தைய காலத்தில் **பழைய [[மகாபலிபுரம்]] சாலை** அல்லது **[[தகவல் தொழில்நுட்பம்|ஐ.டி.]] கொரிடோர்** என்று அழைக்கப்பட்டது. மத்திய கைலாசக் கோயில் அருகில் தொடங்கி தெற்கில் மகாபலிபுரம் வரை போகும் இச்சாலையில் பல தகவல் தொழில்நுட்ப நிறுவனங்கள் உள்ளன.

2003இல் இச்சாலையின் கட்டுமானம் தொடங்கின பொழுது மே 2006இல் கட்டுமானம் முடியும் என்று தெரிவித்துள்ளது, ஆனால் இன்று வரை சிறுசேரிக்குத் தெற்கில் கட்டுமானம் முடியவில்லை.

## மேற்கோள்கள்

பகுப்பு:சென்னை சாலைகள்
பகுப்பு:சென்னையின் தகவல் தொழில்நுட்பத் துறை
எலியட்ஸ் கடற்கரை

**எலியட்ஸ் கடற்கரை** சென்னையின் பெசன்ட் நகர் பகுதியில் அமைந்த கடற்கரை ஆகும். மெரீனா கடற்கரையின் தெற்கில் அமைந்த இக்கடற்கரை அருகில் அஷ்டலட்சுமி கோயிலும் வேளாங்கன்னி தேவாலயமும் அமைந்துள்ளன. ஆங்கிலேயர் ஆட்சிக்காலத்தில் இக்கடற்கரை வெள்ளையர்கள் மட்டுமே வரக்கூடியதாக இருந்தது.முந்தைய சென்னை ஆளுனர் எட்வர்ட் எலியட்டின் பெயரால் வழங்கப்பட்ட இந்தக் கடற்கரை பரவலாக பெசன்ட் நகர் கடற்கரை என்றே அறியப்படுகிறது.

சென்னையின் இளைய தலைமுறையினர் கூடும் இடமாக தற்போது இது உள்ளது. பல வகைப்பட்ட உணவகங்களும் மனமகிழ்மன்றங்களும் அவர்களுக்கான ஈர்ப்பை கூட்டுகின்றன. வார இறுதி நாட்களில் வண்டிகளை நிறுத்தக்கூட இடம் கிடைக்காத நிலை உள்ளது.

## கார்ல் இசுமிட் நினைவுச் சின்னம்
இக்கடற்கரைக்கு ஓர் அடையாளமாக கார்ல் இசுமிட் நினைவுச் சின்னம் விளங்குகிறது. மூழ்கிக் கொண்டிருந்த ஓர் நீச்சல்காரரை காப்பாற்ற தன்னுயிர் தந்த ஓர் டச்சு மாலுமியின் நினைவாக இந்த நினைவுச்சின்னம் எழுப்பப்பட்டுள்ளது.

## காட்சிக்கூடம்

File:Besant_Nagar_Beach.jpg‎|மாலையில் இசுமிட் நினைவிடம் 
File:Elliots_beach_moonlight_panorama.jpg|இரவுப்பொழுதில் கடற்கரை 
File:மக்காச் சோளம் விற்பவர்.JPG|மக்காச் சோளம் விற்பவர்



## மேற்கோள்கள்

## வெளியிணைப்புகள்

* http://www.checkouttrip.com/index.php?dmid=&action=att&shotel=39 

பகுப்பு:சென்னைக் கடற்கரைகள்
பகுப்பு:தமிழ்நாட்டுக் கடற்கரைகள்
நுங்கம்பாக்கம் டென்னிஸ் அரங்கம்

**நுங்கம்பாக்கம் டென்னிஸ் மைதானம்** அல்லது **எஸ்.டி.ஏ.டி. டென்னிஸ் மைதானம்** சென்னையின் நுங்கம்பாக்கம் பகுதியில் அமைந்த டென்னிஸ் அரங்கம் ஆகும். இந்த மைதானத்தில் ஒவ்வொரு ஜனவரியும் சென்னை ஓப்பன் போட்டி நடைபெறும். 1995இல் தமிழ்நாடு அரசால் கட்டப்பட்டது. ரபெல் நடால் போரிஸ் பெக்கர், பேஸ், மகேஷ் பூபதி, சோம்தேவ் தேவ்வர்மன் போன்ற நட்சத்திர ஆட்டக்காரர்கள் இந்த மைதானத்தில் விளையாடி வெற்றி பெற்றுள்ளனர். ரொனிக், கார்லோஸ் மோயா, மார்டின் சிளிச், ஸ்ரிச்சபன், ரைனேர் ஷட்ட்லேர், பேட்ரிக் ரப்ட்டர், போன்ற நட்சத்திர வீரர்கள் சென்னை ஓபன் போட்டியில் வெற்றி பெற்றிருக்கிறார்கள்.

## வெளி இணைப்புகள்
*சென்னை ஓப்பன் இணையத்தளம்

## மேற்கோள்கள்

பகுப்பு:டென்னிசு அரங்கங்கள்
பகுப்பு:சென்னையிலுள்ள விளையாட்டரங்குகள்
அண்ணா சாலை

**அண்ணா சாலை** சென்னையில் ஒரு முக்கிய சாலை ஆகும். புனித ஜார்ஜ் கோட்டையும் கிண்டியையும் இணைக்கும். 15 கி.மீ. நீள அண்ணா சாலை முந்தைய காலத்தில் **மவுண்ட் ரோட்** (Mount Road) என்று அழைக்கப்பட்டது. இச்சாலையில் பல அரசு கட்டிடங்களும் வணிக நிறுவனக் கட்டிடங்களும் அமைந்துள்ளன. நுங்கம்பாக்கத்தில் சென்னையில் முதலாக கட்டப்பட்ட மேம்பாலம், அண்ணா மேம்பாலம் மேல் அண்ணா சாலை போகும். கா. ந. அண்ணாதுரையுடைய நினைவில் இச்சாலை பெயர்வைக்கப்பட்டது. 

அண்ணா சாலை கிட்டத்தட்ட 400 ஆண்டுகள் பழமையானது ஆகும். மேலும் இது, பிரித்தானிய கிழக்கு இந்திய நிறுவனத்தின் ஐரோப்பிய பணியாளர்கள் செயின்ட் ஜார்ஜ் தொழிற்சாலையில் இருந்து இறைதூதர் செயின்ட் தாமஸ் வீற்றிருக்கும் புனித நகரான செயின்ட் தாமஸ் மவுண்டுக்கு   பயணம்செய்வதற்காக தோற்றுவித்த ஒரு வண்டிப்பாதையாகும். இச்சாலையின் தற்போதைய வடிவமானது, முன்னாள் சென்னை கவர்னர் சார்லஸ் மகார்த்னே பணியாற்றியக் காலத்தில் உருவானது. சென்னையில் உள்ள பெரும்பாலான வர்த்தக மற்றும் நிறுவன அலுவலகங்கள் அண்ணா சாலையில் தான் அமைந்துள்ளன.

இதன் நெடுகிலும் நீட்டிக்க பல மேம்பாலத் திட்டங்கள் முன்மொழிந்து வருகின்றது. இருப்பினும், தற்போது அண்ணா சாலையின் இடை நெடுகிலும் அமைக்கவிருக்கும் சென்னை மெட்ரோ ரயில் திட்ட கட்டுமானப்பணி நடைபெறுவதால் பெரும்பாலும் அந்த திட்டங்கள் அனைத்தும் கைவிடப்பட்டதாக கூறப்படுகிறது.

## நீட்சி

அண்ணா சாலையானது சென்னை மத்திய தொடர்வண்டி நிலையத்தில் உள்ள சென்னை நகரின் பார்க்டவுன் பகுதியில் இருந்து தொடங்குகிறது.

## அண்ணா சாலையில் அமைந்துள்ள முக்கிய இடங்கள்

* செயின்ட் தாமஸ் மவுண்ட்
* கத்திப்பாரா குறுக்கு புல்லிலை சந்திப்பு
* ஹிந்துஸ்தான் டெலிபிரிண்டர்ஸ் லிமிடெட்
* அறிவுசார் சொத்துரிமை இந்திய தலைமையகம்
* கிண்டி தொடர்வண்டி மேம்பாலம்
* தமிழ்நாடு செய்தித்தாள் மற்றும் கட்டுரைகள் லிமிடெட் (TNPL)
* ஸ்பிக் கட்டிடம்
* தமிழ்நாடு மாசு கட்டுப்பாட்டு வாரியம்
* அசோக் லேலண்ட் டவர்ஸ்
* சின்ன மலை
* மறைமலை அடிகள் பாலம்
* பனகல் கட்டிடம்
* சைதாப்பேட்டை ஆசிரியர்கள் பயிற்சி நிலையம்
* காஸ்மோபாலிடன் கிளப் கோல்ஃப் இணைப்புகள்
* ஒய்.எம்.சி.எ
* கோயில் கோபுரங்கள்
* பசும்பொன் தேவர் சிலை
* அப்பலோ சிறப்பு மருத்துவமனை
* இந்தியன் எண்ணெய் கட்டிடம்
* வோல்டாசு
* அண்ணா அறிவாலையம் (திராவிட முன்னேற்ற கழகம் [திமுக] கட்சி தலைமையகம்)
* கலைஞர் செயற்கைக்கோள் தொலைக்காட்சி தலைமையகம்

## அண்ணா சாலையில் அமைந்துள்ள சிலைகள்

* நேரு சிலை (கத்திப்பாரா குறுக்கு சந்திப்பு)
*பசும்பொன் முத்துராமலிங்கத்தேவர் சிலை (நந்தனம்)

## மேற்கோள்கள்

பகுப்பு:சென்னை சாலைகள்
மாநில நெடுஞ்சாலை 49 (தமிழ்நாடு)

**கிழக்குக் கடற்கரைச் சாலை** (ஆங்கிலம்:East Coast Road) அல்லது **மாநில நெடுஞ்சாலை 49** அல்லது **எஸ்.எச்-49** முதல்கட்டத்தில் இந்தியாவின் தமிழ்நாடு மாநிலத்தின் சென்னை மாநகரின் திருவான்மியூர் என்னும் இடத்தையும், விழுப்புரம் மாவட்டத்தின் கோட்டக்குப்பம் என்ற இடத்தையும் இணைக்கும் திருவான்மியூர் - மாமல்லபுரம் - புதுச்சேரி சாலை ஆகும். இதன் நீளம் 147.8 கிலோமீட்டர்கள் .

thumb|200px|கிழக்குக் கடற்கரைச் சாலையில் ஒரு காட்சி
கிழக்குக் கடற்கரைச் சாலை சென்னையையும் கடலூரையும் புதுச்சேரி வழியாக இணைக்கிறது. இச்சாலையில் விரைவு எல்லை ஒரு மணி நேரத்துக்கு 100 கி.மீ. ஆகும். இச்சாலையில் பல பொழுதுபோக்கு பூங்காகளும் சுற்றுலா ஈர்ப்புகளும் உள்ளன.

இச்சாலை வங்காள விரிகுடா கடற்கரை ஓரமாக தமிழகத்தின் தலைநகரம் சென்னையையும் கன்னியாகுமரி முனையையும் இணைக்கத் திட்டமிடப்பட்டுள்ளது. தற்போது மாமல்லபுரம், கல்பாக்கம், மரக்காணம் புதுச்சேரி, கடலூர், சிதம்பரம், சீர்காழி, மயிலாடுதுறை, தரங்கம்பாடி, காரைக்கால், திருவாரூர், நாகப்பட்டிணம், வேளாங்கண்ணி, திருத்துறைப்பூண்டி, வேதாரண்யம், அதிராம்பட்டினம், மணமேல்குடி, தொண்டி மற்றும் ராமநாதபுரம் வழியாக தூத்துக்குடி வரை நெடுஞ்சாலைத் திட்டப்பணிகள் முடிவடையும் நிலையில் உள்ளன. சென்னையிலிருந்து தூத்துக்குடிக்கு 690 கி.மீ தொலைவிற்கு இச்சாலை அமைக்கப்பட்டுள்ளது.

## இவற்றையும் பார்க்கவும்
* தமிழ்நாடு மாநில நெடுஞ்சாலைகள்

## உசாத்துணை
* நெடுஞ்சாலைகள் துறை, தமிழ்நாடு 

## வெளியிணைப்புகள்
*  discover the treasures on East Coast Road
* கிழக்கு கடற்கரைச் சாலை எண் 49ன் வரைபடம்
 

பகுப்பு:சென்னை சாலைகள்
மிதிவண்டி ஓட்டப்பந்தயம்

**மிதிவண்டி ஓட்டப்பந்தயம்**, உடல் வலுவைப் பயன்படுத்தி மிதிவண்டியை பல்வேறு வகையான ஓடுதடங்களில் விரைவாக ஓட்டிச் செல்லும் போட்டி ஆகும்.  இப்போட்டிகளில் நான்கு முக்கிய வகைகள் உண்டு. இவை ஒலிம்பிக் போட்டிகளிலும் இடம்பெறுகின்றன. அவையாவன:
# சாலை மிதிவண்டிப் போட்டி (road cycling)
# மலைவழி மிதிவண்டிப் போட்டி (moutain cycling)
# தடகள மிதிவண்டியோட்டம் (track cycling)
# பி.எம்.எக்ஸ் போட்டி (கடுவெளி மிதிவண்டிப்போட்டி  அல்லது மோட்டர் கிராசு மிதிவண்டிப்போட்டி) ( BMX cycling)

## வரலாறு
முதன் முதலாக மே 31, 1868ல் பாரிசில் பார்க் டி செயின் குலோடு (Parc de Saint-Cloud) என்னும் இடத்தில் 1,200 மீட்டர் தொலைவு மிதிவண்டி ஓட்டப் பந்தயம் நடைபெற்றது. இப்போட்டியில் ஜேம்ஸ் மூர் என்னும் ஆங்கிலேயர் மரத்தால் செய்த, இரும்புப் பட்டை கொண்ட ஆழிகள் (சக்கரங்கள்) உடைய மிதிவண்டியை ஓட்டி வெற்றி பெற்றார் . இம்மிதிவண்டி இங்கிலாந்தில் கேம்பிரிட்ஜ்ஷயர் என்னும் பகுதியில், எலை (Ely) என்னும் இடத்தில் உள்ள அருங்காட்சியகத்தில் காட்சிக்கு வைக்கப்பட்டுள்ளது.

## குறிப்புகள்

பகுப்பு:விளையாட்டுகள்
ஈட்டி எறிதல் (விளையாட்டு)

right|250px
**ஈட்டி எறிதல்** (*Javelin throw*) என்பது ஈட்டி அல்லது ஈட்டி போன்ற ஒன்றை எவ்வளவு தூரம் எறிய முடியும் என்று பார்க்கும் ஒரு தட கள விளையாட்டு ஆகும். ஒவ்வொரு போட்டியாளரும் ஒரு தட களத்தில் ஓடிவந்து அந்த விசையுடன் எறிவர். ஒவ்வொருவருக்கும் மூன்று சுற்றுக்கள் தரப்படும். ஈட்டியின் முனை முதலில் நிலத்தைக் குத்தினால், அந்த முனையில் இருந்து தூரம் கணக்கிடப்படும். ஈட்டி கிடையாக போய் விழுந்தால், ஈட்டியின் இறுதி முனையில் இருந்து தூரம் கணக்கிடப்படும். எந்தப் போட்டியாளர் அதிக தூரம் எறிகிறாரோ அவரே வெற்றியாளர்.

ஈட்டி எறிதலில் பயன்படும் திறன்களாக 
# தயாராகுதல்
# ஓடி அணுகுதல்
# ஈட்டியை இழுத்தல்
# பாதங்களை குறுக்காக வைத்தல்
# வலு நிலை
# ஈட்டியை விடுவித்தல்
# உடன்தெடர் நிலை                  போன்றவற்றைக் குறிப்பிடலாம்

ஈட்டிய எறிதலுக்கான ஓட்ட பாதையின் குறைந்த நீளம் 30மீட்டர் ஆகும்.

நிலப்படம் பிரதேச எல்லை கோடுகளுக்கு இடையிலான கோணம் 29°ஆகும்.

ஈட்டி எறிதலுக்கான விதிமுறைகள்...
# ஈட்டியின் பிடியை தனிக்கையால் பிடித்தல்.
# தோளுக்கும் கையின் மேற்பகுதிக்கும் மேலாக எறிதல்.
# தூக்கி போடக் கூடாது.
# உலோக முனை முதலில் நிலத்தை தொட வேண்டும்.
# ஈட்டி குறிப்பிட்ட கோண சிறையினுள் நிலம்பட வேண்டும்.
# நிமிடத்திற்குள் எத்தனிப்பு ஆரம்பிக்கப்பட வேண்டும்.
# ஈட்டி நிலம்படும் வரை மைதானத்தில் தரித்திருக்க வேண்டும்.

## மேற்கோள்கள்

## வெளி இணைப்புகள்

பகுப்பு:தடகள விளையாட்டுகள்
மோட்டர் கிராசு

thumb|right|250px|கடுவெளியில் ஈராழியுந்து ஓட்டம்
**மோட்டர் கிராசு** அல்லது **மோட்டோக்கிராசு** (*Motocross*) என்னும் போட்டி பாதையமைக்காத கரடுமுரடான திறந்தவெளி அல்லது கடுவெளியில் ஈராழியுந்தில் (மோட்டர் சைக்கிள்) விரைவாக ஓட்டி நடைபெறும் ஒரு போட்டி (பந்தயம்). இந்த மோட்டர்கிராசு அல்லது மோட்டோக்கிராசு என்னும் தொடர் பிரான்சிய மொழியில் உள்ள இரு சொற்களின் கூட்டாகப் பெற்ற ஒரு ஈரொட்டுச் சொல் (portmanteau). இவ்விரு சொற்கள்: (1) மோட்டர் சைக்கிள் (ஈராழியுந்து), (2) கிராஸ் கன்ட்ரி (பாதையமைக்காத கரடுமுரடான திறந்தவெளி அல்லது கடுவெளி). இது எம்.எக்ஸ் (MX) என்று சுருக்கமாகவும் அழைக்கப்படும்.

## வெளி இணைப்புகள்

* Official FIM World Motocross Championship 
* Motorcycling Australia Website (MA)
* American Motorcyclist Association (AMA) – US governing body 

## மேற்கோள்கள்

பகுப்பு:தானுந்து விளையாட்டுக்கள்
செராடொப்சிடீ

**செராடொப்சிடீ** என்பது *[[மார்ஜினோசெஃபாலியா]]* தொன்மாக்களை உள்ளடக்கிய ஒரு குடும்பம் ஆகும். இக் குடும்பம், *[[டிரைசெராடொப்ஸ்]]*, *[[ஸ்டைராகோசோரஸ்]]* ஆகிய பேரினங்களை உள்ளடக்கியது. இதற்குள் அடங்கிய அறியப்பட்ட இனங்கள் எல்லாமே வட அமெரிக்காவில் மேல் கிரீத்தேசியக் காலத்தவையான நாலுகாலிகளும், தாவர உண்ணிகளும் ஆகும். இவற்றுக்குச் சிறப்பியல்பான அலகுகள் காணப்படுகின்றன. தாடையின் பின்புறத்தில் கிழிக்கும் பற்கள் உள்ளன. கொம்புகளும் உண்டு. இக் குடும்பம் இரண்டு துணைக் குடும்பங்களாகப் பிரிக்கப்பட்டுள்ளது. ஒன்று *செராடொப்சினீ* அல்லது *சாஸ்மோசோரினீ*. மற்றது *செண்ட்ரோசோரினீ*

## வகைப்பாடு
* **குடும்பம் செராடொப்சிடீ**
** **துணைக்குடும்பம்** செண்ட்ரோசோரினீ
*** *[[ஆக்கிலூசோரஸ்]]* *(Achelousaurus)*- (மொண்டானா, ஐ. அமெரிக்கா)
*** *[[ஆல்பேர்ட்டாசெராடொப்ஸ்]]* *(Albertaceratops)* - (ஆல்பேர்ட்டா, கனடா மற்றும் மொண்டானா, ஐ. அமெரிக்கா)
*** ? *[[ஏவாசெராடொப்ஸ்]]* *(Avaceratops)* - (மொண்டானா, ஐ. அமெரிக்கா)
*** *[[பிராக்கிசெராடொப்ஸ்]]* *(Brachyceratops)* - (ஆல்பேர்ட்டா, கனடா மற்றும் மொண்டானா, ஐ. அமெரிக்கா)
*** *[[செண்ட்ரோசோரஸ்]]* *(Centrosaurus)* - (ஆல்பேர்ட்டா, கனடா)
*** *[[எய்னியோசோரஸ்]]* *(Einiosaurus)* - (மொண்டானா, ஐ. அமெரிக்கா)
*** *[[மொனோகுளோனியஸ்]]* *(Monoclonius)* - (ஆல்பேர்ட்டா, கனடா மற்றும் மொண்டானா, ஐ. அமெரிக்கா)
*** *[[பாக்கிரைனோசோரஸ்]]* *(Pachyrhinosaurus)* - (ஆல்பேர்ட்டா, கனடா மற்றும் அலாஸ்கா, ஐ. அமெரிக்கா)
*** *[[ஸ்டைராக்கோசோரஸ்]]* *(Styracosaurus)* - (ஆல்பேர்ட்டா, கனடா மற்றும் மொண்டானா, ஐ. அமெரிக்கா) 
** **துணைக்குடும்பம் செராடொப்சினீ ** (= **சாஸ்மோசோரினீ**)
*** *[[அகுஜாசெராடொப்ஸ்]]* *(Agujaceratops)* - (டெக்சாஸ், ஐ. அமெரிக்கா)
*** *[[ஆங்கிசெராடொப்ஸ்]]* *(Anchiceratops)* - (ஆல்பேர்ட்டா, கனடா)
*** *[[ஆர்ரைனோசெராடொப்ஸ்]]* *(Arrhinoceratops)* - (ஆல்பேர்ட்டா, கனடா)
*** ? *[[செராடொப்ஸ்]]* *(Ceratops)* - (ஆல்பேர்ட்டா, கனடா மற்றும் மொண்டானா, ஐ. அமெரிக்கா)
*** *[[காஸ்மோசோரஸ்]]* *(Chasmosaurus)* - (ஆல்பேர்ட்டா, கனடா)
*** *[[டைசெராட்டஸ்]]* *(Diceratus)* - (வியோமிங், USA)
*** *[[இயோட்ரிசெராடொப்ஸ்]]* *(Eotriceratops)* - (ஆல்பேர்ட்டா, கனடா)
*** *[[பெண்டாசெராடொப்ஸ்]]* *(Pentaceratops)* - (நியூ மெக்சிக்கோ, ஐ. அமெரிக்கா)
*** *[[டோரோசோரஸ்]]* *(Torosaurus)* - (வியோமிங், மொண்டானா, தென் டக்கோட்டா, வட டக்கோட்டா, உத்தா & சாஸ்கச்சேவான்)
*** *[[டிரைசெராடொப்ஸ்]]* *(Triceratops)* - மொண்டானா, வியோமிங், ஐ. அமெரிக்கா & சாஸ்கச்சேவான், ஆல்பேர்ட்டா, கனடா.

## இவற்றையும் பார்க்கவும்
* தொன்மாக்கள் பட்டியல்

பகுப்பு:தொன்மாக்கள்
ஏவாசெராடொப்ஸ்

**ஏவாசெராடொப்ஸ்** என்பது செராடொப்சிட் தொன்மா எனும் பேரினத்தைச் சேர்ந்தது. இது இன்றைய வட அமெரிக்காவின் பிந்திய கிரீத்தேசியக் காலத்தில் பிந்திய கம்பானியக் காலத்தைச்  சேர்ந்தது.

ஏவாசெராடொப்சின் முதலாவது புதைபடிவம் மொண்டானாவில் உள்ள ஜூடித் ஆற்று அமைவுப் பகுதியில் 1981 ஆம் ஆண்டில் கண்டுபிடிக்கப்பட்டது. இவை வரலாற்றுக்கு முந்தியகால ஆற்றுப் படுகையில் பாதுகாக்கப்பட்ட நிலையில் பரந்து காணப்பட்டது. இந்த ஏவாசிராடொப்ஸ் மாதிரி, இதன் உடல் ஆற்றோடு அடித்துச் செல்லப்பட்டு மண்படிவில் மூடப்பட்டிருக்கலாம்.

முதல் கண்டுபிடிப்பு எடீ கோல் என்பவரால் கண்டுபிடிக்கப்பட்டு, பீட்டர் டாட்சன் என்பவரால் 1986 ஆம் ஆண்டில் பெயரிடப்பட்டது. இதன் பெயர் எடியின் மனைவியான ஏவாவின் பெயரைத் தழுவியது.

## இவற்றையும் பார்க்கவும்
* தொன்மாக்கள் பட்டியல்

## மேற்கோள்கள்

பகுப்பு:தொன்மாக்கள்
நெடுஞ்சாலை 401 (ஒண்டாரியோ)

**மன்னரின் நெடுஞ்சாலை** (முந்தைய பெயர்-மெக்டொனால்டு கார்ட்டியர் பிரீவே (*Freeway*) 401 என்பது கனடாவின் தெற்கு ஒண்டாரியோவின் ஊடாகச் செல்லும் ஒரு நெடுஞ்சாலை. இது கனடாவில் 400-இல் தொடங்கும் நெடுஞ்சாலைகளில் மிக நீளமானது. உலகின் அகலமானதும் போக்குவரத்து நிறைந்ததுமான சாலைகளுள் ஒன்று.இது வின்சரில் இருந்து கியூபெக் எல்லைவரை மொத்தம் 816.6 கிலோமீட்டர் (507.4 மைல்) நிளமுடையது.இது வட அமெரிகாவின் அதிக போக்குவரது உள்ள சாலைகளில் முதலிடத்தை பெறுகின்றது.

## மேற்கோள்கள்

பகுப்பு:ஒன்ராறியோ
ஐலேண்ட் கிரீக்

**ஐலேண்ட் கிரீக்** டொராண்டோவின் ஸ்கார்பரோ பகுதியின் ஊடாகப் பாயும் ஓர் ஆறு. இந்த ஆறு ஒண்டாரியோ ஏரியில் கலக்கிறது.

## மேற்கோள்கள்

பகுப்பு:தொராண்டோ
யுடோ

**யுடோ** ஒரு சப்பானியத் தற்காப்புக் கலையாகும். இது 19 நூற்றாண்டின் இறுதியில் தோன்றியது. எதிரியை நிலத்தில் வீழ்த்துவது, மாதியர் பிடி பிடித்து எதிரியைப் பணியவைப்பது, நகர முடியாமல் கொழுவிப் பிடிப்பது, திணறவைத்து பணியவைப்பது என பல்வேறு நுணுக்கங்களைப் பயன்படுத்தி எதிரியை தோற்கடிக்கலாம். யுடோவில் ஆயுதங்கள் பயன்பாடு இல்லை. யுடோ ஒரு முக்கிய ஒலிம்பிக் விளையாட்டும் ஆகும்.

## மேற்கோள்கள்

பகுப்பு:சண்டை விளையாட்டுக்கள்
பகுப்பு:தற்காப்புக் கலைகள்
பகுப்பு:யுடோ
உணுப்பிட்டி

**உணுபிட்டிய** (ஆங்கிலம்:Hunupitiya) இலங்கையின் மேல் மாகணம், கொழும்பு மாவட்டத்தில் அமைந்துள்ள ஒரு நகரமாகும். இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் களனி, இராகமை சந்தி தொடருந்து நிலையங்களுக்கிடயே அமைந்துள்ளது. பொடிமெனிகே, உடரடமெனிகே, செங்கடகள மெனிகே என்ற பெயருடைய தொடருந்துகள் இந்நகரை கடந்துச் செல்கின்றன.

பகுப்பு:கொழும்பு மாவட்டத்தில் உள்ள ஊர்களும், நகரங்களும்
அலவ்வை

**அலவ்வை** (*Alawwa*) இலங்கையின்  சபரகமுவா மாகாணம், கேகாலை மாவட்டத்தில் அமைந்துள்ள ஒரு நகரமாகும். இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் மீரிகமை, பொல்காவளை சந்தி தொடருந்து நிலையங்களுக்கிடயே அமைந்துள்ளது. பொடிமெனிகே,   உடரடமெனிகே, செங்கடகள மெனிகே என்ற பெயருடைய தொடருந்துகள் இந்நகரைக் கடந்து செல்கின்றன.

## ஆதாரம்
*அமைவிடம் பற்றிய தகவல்கள்

பகுப்பு:கேகாலை மாவட்டத்தில் உள்ள ஊர்களும், நகரங்களும்‎
பொல்காவலை

**பொல்காவலை** (*Polgahawela*) இலங்கையின் வடமேற்கே உள்ள ஒரு நகரமாகும். இலங்கையின் முக்கிய தொடருந்துப் பாதைகளின் சந்தி இங்கு அமைந்துள்ளது.

பொல்காவலை வடமேற்கு மாகாணத்தில் குருநாகல் மாவட்டத்தில் இலங்கைத் தலைநகர் கொழும்பில் இருந்து 80கி.மீ. (50 மைல்) தொலைவிலும், கண்டியில் இருந்து 50 கி.மீ. தொலைவிலும், குருநாகலில் இருந்து 20 கி.மீ. தொலைவிலும், அமைந்துள்ளது.

## தொடருந்து நிலையம்

பொல்காவலை தொடருந்து நிலையம் பொல்காவலை நகரின் மத்தியில் அமைந்துள்ளது. இலங்கையின் மலையகத்திற்கும், வடக்கிற்கும் செல்லும் தொடருந்துகள் இங்கு பிரிகின்றன.
*இலங்கைத் தொடருந்துப் போக்குவரத்தின் முக்கிய பாதை பொல்காவலையூடாக கண்டி, மாத்தளை, நாவலப்பிட்டி, பதுளை ஆகிய நகரங்களுக்கு செல்கிறது.
*வடக்குப் பாதை அனுராதபுரம், யாழ்ப்பாணம், காங்கேசன்துறை, தலைமன்னார் போன்ற நகரங்களுக்கு செல்கிறது.

## குறிப்பிடத்தக்க நபர்கள்
* மால்கம் ரஞ்சித், கொழும்பு பேராயர், கர்தினால்

## மேற்கோள்கள்

## வெளி இணைப்புகள்
* MSN Map

பகுப்பு:குருணாகல் மாவட்டத்தில் உள்ள ஊர்களும், நகரங்களும்
வெயாங்கொடை

**வெயாங்கொடை** (Veyangoda) இலங்கையின்  மேல் மாகாணம், கம்பகா மாவட்டத்தில் அமைந்துள்ள ஒரு நகரமாகும். இது அத்தனகல்லை பிரதேச செயலாளர் பிரிவில் அமைந்துள்ளது. இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் கம்பகா, மீரிகமை தொடருந்து நிலையங்களுக்கிடயே அமைந்துள்ளது. பொடிமெனிகே,   உடரடமெனிகே, செங்கடகள மெனிகே என்ற பெயருடைய தொடருந்துகள் இந்நகரைக் கடந்து செல்கின்றன.

## மேற்கோள்கள்


பகுப்பு:கம்பகா மாவட்டத்தில் உள்ள ஊர்களும் நகரங்களும்
ஃபாட் மேன்

**ஃபாட் மேன்** (ஆங்கிலம்: Fat Man; **கொழுத்த மனிதன்**)  என்பது ஜப்பான் நகரான நாகசாக்கி மீது 1945 ஆம் ஆண்டு ஆகஸ்ட் 9 இல் ஐக்கிய அமெரிக்காவினால் வீசப்பட்ட அணுகுண்டிற்கு இடப்பட்ட பெயர் ஆகும். இது ஆயுதமாகப் பாவிக்கப்பட்ட இரண்டாவது அணுகுண்டாகும். முதலாவது (சின்னப் பையன்) ஹிரோஷிமா மீது ஆகஸ்ட் 6, 1945 இல் போடப்பட்டது. அமெரிக்காவின் முன்னைய அணுவாயுத வடிவமைப்புக்கு "ஃபாட் மேன்" என்ற மாதிரியைப் பின்பற்றியே அமைக்கப்பட்டன. இது புளுட்டோனியம் கருவைக் கொண்டு அமைக்கப்பட்ட ஆயுதம் ஆகும்''ஃபாட் மேன்' என்பது வின்ஸ்டன் சேர்ச்சிலைக் குறிப்பதாகவும் கொள்ளப்படுகிறது.

thumb|left|Fat Man on its transport carriage.
"ஃபாட் மேன்" நிலத்தில் இருந்து 1,800 அடிகள் (550 மீ) உயரத்திலிருந்து "பொக்ஸ் கார்" என்ற பி-29 ரகப் போர் விமானத்தில் இருந்து மேஜர் சார்ல்ஸ் சுவீனி என்ற போர் விமானியால் வீசப்பட்டது. இக்குண்டு கிட்டத்தட்ட 21 கிலோடன்கள் டிஎன்டி, அல்லது 8.78×1013 ஜூல் = 88&nbsp;TJ அளவு ஆற்றலை வெளிப்படுத்தியது. நாகசாக்கி மலைப்பாங்கான பகுதி என்பதால், ஹிரோஷிமாவில் ஏற்பட்ட தாக்கத்துடன் ஒப்பிடும் போட்டு இங்கு சற்றுக் குறைவான விளைவுகளே ஏற்பட்டன. கிட்டத்தட்ட 39,000 பேர் அதே இடத்தில் கொல்லப்பட்டனர். 25,000 பேர் காயமடைந்தனர். இதன் தாக்கத்தினால் பின்னர் ஆயிரக்கணக்கானோர் இறந்தனர். 6.7 சதுர கிலோமீட்டர் பரப்பளவும் முற்றிலுமாக எரிந்து சாம்பலாகின.

## இவற்றையும் பார்க்கவும்
* சின்னப் பையன்
* ஹிரோஷிமா, நாகசாகி மீதான அமெரிக்க அணுகுண்டுத் தாக்குதல்கள்

## குறிப்புகள்

## வெளி இணைப்புகள்
* ஹிரோஷிமா அணுகுண்டு 
* குட்டிப்பையனும் குண்டு மனிதனும் மீண்டும் தலைகாட்டக்கூடாது
* கொழுத்த மனிதனின் மாதிரி - 

பகுப்பு:அணு ஆயுதங்கள்
பகுப்பு:பசிபிக் போர்முனை (இரண்டாம் உலகப் போர்)
பகுப்பு:ஐக்கிய அமெரிக்க வரலாறு
பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
பிராக்கிசெராடொப்ஸ்

**பிராக்கிசெராடொப்ஸ்** என்பது, செராடொப்சிய தொன்மாக்கள் குடும்பத்துள் அடங்கும் ஒரு பேரினம் ஆகும். இதன் பெயர் கிரேக்க மொழிச் சொற்களில் இருந்து பெறப்பட்டது. *குட்டைக் கொம்புள்ள முகம்* என்னும் பொருள் தருவது (*பிராக்கி*: குட்டை, *செராட்*: கொம்பு, *-ஓப்ஸ்*: முகம்). இது பிந்திய கிரீத்தேசியக் காலத்தில் வாழ்ந்த ஒரு விலங்கு. இதன் புதைபடிவங்கள் கனடாவில் உள்ள ஆல்பேர்ட்டாவிலும், ஐக்கிய அமெரிக்காவின் மொண்டானாவிலும் கண்டுபிடிக்கப்பட்டன. இவை தொடர்பாக இளம் விலங்குகளிலிருந்து மட்டுமே கிடைத்த மிகக் குறைவான, எச்சங்களைக் கொண்டு போதிய விபரங்களை அறியக்கூடவில்லை. வளர்ந்த விலங்குகள் எவ்வளவு பருமனாக இருந்திருக்கலாம் என்பதைக் கூட ஊகிப்பது கடினமே.

இவை தாவர உண்ணிகளான செராடொப்சியா தொன்மாக்கள் குழுவைச் சேர்ந்தவை. கிளிக்கு உள்ளது போன்ற அலகுகளைக் கொண்டிருப்பது இவற்றின் சிறப்பியல்புகளில் ஒன்று. சுமார் 65 மில்லியன் ஆண்டுகளுக்கு முற்பட்ட கிரீத்தேசியக் காலத்தில், இவை வட அமெரிக்க, ஆசியப் பகுதிகளில் பெருமளவில் வாழ்ந்ததாகத் தெரிகிறது.

அக்காலத்தில் பூக்கும் தாவர வகைகள் மிகவும் அரிதாகவே காணப்பட்டன. இதனால் இவ் விலங்குகள் பேர்ன்கள், சைக்காட்டுகள், ஊசியிலைத் தாவரங்கள் ஆகியவற்றையே உண்டு வாழ்ந்திருக்கக் கூடும். இத் தாவரங்களின் முட்களை விலக்கி உண்பதற்கு அவற்றின் அலகுகள் பயனுள்ளதாக இருந்திருக்கும்.

## இவற்றையும் பார்க்கவும்
* தொன்மாக்கள் பட்டியல்
* செராடொப்சிடீ

பகுப்பு:தொன்மாக்கள்
மொனோகுளோனியஸ்

**மொனோகுளோனியஸ்** என்பது, ஐக்கிய அமெரிக்காவின் மொண்டானாவில் உள்ள ஜூடித் ஆற்று அமைவுப் பகுதியிலிருந்தும் கனடாவிலிருந்தும் அறியப்பட்ட பிந்திய கிரீத்தேசியக் காலத்தைச் சேர்ந்த செராடொப்சிய தொன்மா ஆகும். இது அடிக்கடி செண்ட்ரோசோரஸ் என்னும் இதை ஒத்த தொன்மாவுடன் குழப்பத்தைத் தருவது உண்டு. சிலர் இவ்விரு பேரினங்களுமே ஒன்றே என்றும், குறிப்பிட்ட எச்சங்கள் வெவ்வேறு வயதுக்குரிய விலங்குகளினதாக இருக்கலாம் என்றும் கருதுகின்றனர்.

மொனோகுளோனியஸ் எட்வார்ட் டிரிங்கர் கோப்பே என்பவரால் பெயரிடப்பட்ட மூன்றாவது செராடொப்சிய தொன்மா ஆகும். முதல் இரண்டும், *[[ஆகாதூமாஸ்]]*, *[[பாலியோனக்ஸ்]]* என்பனவாகும். இதன் வகை மாதிரி 1876 ஆம் ஆண்டில், மொண்டானாவில், லிட்டில் பிக்ஹோர்ன் போர்க் களத்திலிருந்து 100 மைல்கள் தொலைவில் உள்ள இடத்தில் கண்டுபிடிக்கப்பட்டது. கோப்பே, சில பகுதிகள் தவிர்ந்த விலங்கின் பெரும்பாலான எலும்புகளைக் கண்டுபிடித்தார். கால்கள் மட்டுமே முழுமையாகக் கிடைக்காதவையாகும். அக் காலத்தில் செராடொப்சியன்கள் பற்றி அறிந்திராததால், பெரும்பாலான மண்டையோட்டுத் துண்டுகள் குறித்து அவர் தெளிவற்று இருந்தார். 1889 இல், *[[டிரைசெராடொப்ஸ்]]* என்னும் தொன்மா இனம் ஓ. சி. மார்ஷ் என்பவரால் விபரிக்கப்பட்ட பின்னரே, *மொனோகுளோனியஸ்*, *ஆகாதூமஸ்* என்பன பற்றி கோப்பேக்குத் தெளிவு கிடைத்தது.

## இவற்றையும் பார்க்கவும்
* தொன்மாக்கள் பட்டியல்
* செராடொப்சிடீ

பகுப்பு:தொன்மாக்கள்
பாக்கிரைனோசோரஸ்

**பாக்கிரைனோசோரஸ்** வட அமெரிக்காவின் பிந்திய கிரீத்தேசியக் காலத்தைச் சேர்ந்த செராடொப்சிட் தொன்மாப் பேரினம் ஆகும். இதன் முதல் எடுத்துக்காட்டு, சார்லஸ் எம். ஸ்டேர்ன்பேர்க் என்பவரால், 1946 ஆம் ஆண்டில், கனடாவின் ஆல்பேர்ட்டாவில் கண்டுபிடிக்கப்பட்டது. 1950 இல் இதற்குப் பெயரிடப்பட்டது. முழுமையற்ற 12 மண்டையோடுகளும், பெருந்தொகையான பிற பகுதிப் புதைபடிவங்களும் ஆல்பேர்ட்டாவிலும் ஐக்கிய அமெரிக்காவின் அலாஸ்காவிலும் கண்டுபிடிக்கப்பட்டன. இக் கண்டுபிடிப்புக்களின் பெரும்பகுதி 1980கள் வரை ஆய்வுக்குக் கிடைக்கவில்லை. இதனால், பாக்கிரைனோசோரஸ் பற்றிய ஆர்வம் மிகவும் தாமதமாகவே உருவானது. கொம்புகளுக்குப் பதிலாக இவற்றின் மண்டையோடுகளில் தட்டையான பெரிய அமைப்புகள் காணப்படுகின்றன. இவற்றுள் பெரியது மூக்கின் மேல் அமைந்துள்ளது. இவை *ஆக்கிலூசோரஸ்* இனத்துக்கு மிகவும் நெருங்கியவை.

*பச்சிரினோசோரஸ்* 5.5 மீட்டர் தொடக்கம் 7 மீட்டர்கள் (18 - 23 அடி) வரை நீளமானவை. இவை நான்கு தொன்கள் வரை எடை கொண்டவை. இத் தொன்மாக்கள் தாவர உண்ணிகள். இவற்றின் கன்னப் பற்கள் கடினமான நார்த்தன்மை கொண்ட தாவரங்களைச் சப்புவதற்கு ஏற்ற வகையில் வலுவுள்ளவையாகக் காணப்படுகின்றன.

1972 ஆம் ஆண்டில் ஆல்பேர்ட்டாவைச் சேர்ந்த அறிவியல் ஆசிரியரான அல் லாகுஸ்தா என்பவர் ஆல்பேர்ட்டாவில், ஒரு பெரிய எலும்புப் படுகையைக் கண்டுபிடித்தார். 1986 ஆகும் 1989 க்கும் இடையில் இப்பகுதியில் அகழ்வாய்வு செய்தபோது, வியக்கத்தக்க அளவில் எலும்புகள் கிடைத்தன. அதிகப்படியாக ஒரு சதுர மீட்டருக்கு 100 எலும்புகள் வீதம் மொத்தம் 3500 எலும்புகளும், 14 மண்டையோடுகளும் கிடைத்தன. இது பல தொன்மாக்கள் ஒரேயடியாக இறந்துபட்ட ஒரு இடமாக இருக்கலாம் என ஊகிக்கப்படுகிறது. வெள்ளப் பெருக்கின்போது கூட்டமாக ஆற்றைக் கடக்க முற்பட்ட போது இது ஏற்பட்டிருக்கலாம். இங்கு காணப்பட்ட எலும்புகளில், இளம் வயது முதல் நன்கு வளர்ந்தவை வரை, நான்கு தெளிவான வயதுக் குழுக்களைச் சேர்ந்த தொன்மாக்களின் எலும்புகள் இருந்தன. இது இத் தொன்மாக்கள் தமது குட்டிகளைப் பராமரித்து வந்ததைக் காட்டுகிறது.

## இவற்றையும் பார்க்கவும்
* தொன்மாக்கள் பட்டியல்
* செராடொப்சிடீ

பகுப்பு:தொன்மாக்கள்
திபிலீசி

**திபிலீசி** (ஜோர்ஜிய மொழி: თბილისი) ஜோர்ஜியா நாட்டின் தலைநகரமும் மிகப்பெரிய நகரமும் ஆகும். கூரா ஆறு இந்நகரம் வழியாக பாய்கிறது. 1,093,000 மக்கள் இந்நகரில் வசிக்கின்றனர்.

Tbilisi-Abanotubani-14-2019-gje.jpg|Abanotubani
Tbilisi-Aghmashenebeli-08-113-2019-gje.jpg|Aghmashenebeli street
Tbilisi-Europaplatz-18-2019-gje.jpg|Europe square
Tbilisi-Festung Nariqala-10-2019-gje.jpg|Nariqala castle
Tbilisi-Sioni-Kathedrale-06-2019-gje.jpg|Sioni cathedral
Tbilisi-Sioni-Kathedrale-20-Ikonostase-2019-gje.jpg|Sioni cathedral inside


பகுப்பு:ஐரோப்பியத் தலைநகரங்கள்
பகுப்பு:சியார்சியா
பகுப்பு:ஆசியத் தலைநகரங்கள்
தெற்கு ஒசேத்தியா

**தெற்கு ஒசேத்தியா** (*South Ossetia*, ஒசேத்தியம்: Хуссар Ирыстон, *குசார் இரிஸ்தோன்*, ஜோர்ஜிய மொழி: სამხრეთ ოსეთი, *சம்க்ரேத் ஒசேட்டி*; ரஷ்ய மொழி: Южная Осетия, *யூசுனாயா ஒசேத்தியா*) ஜோர்ஜியாவில் ஒரு நடப்பின்படி மெய்யான தன்னாட்சிப் பகுதியாகும். 1990களின் ஆரம்பத்தில் ஜோர்ஜியா-ஒசேத்தியப் பிரச்சினை ஆரம்பித்தபோது தெற்கு ஒசேத்தியா விடுதலையை அறிவித்தது. ஆனாலும் உலகில் எந்த ஒரு நாடும் தெற்கு ஒசேத்தியாவின் விடுதலையை ஒப்புக்கொள்ளவில்லை. தொடர்ந்து ஜோர்ஜியாவின் கீழேயே இருந்து வருகிறது. ஜோர்ஜியா இப்பகுதியின் கிழக்கு, மற்றும் தெற்கு மாகாணங்களைத் தனது கட்டுப்பாட்டுக்குள் கொண்டு வந்து ஏப்ரல் 2007 இல் அங்கு "தெற்கு ஒசேத்தியாவின் தற்காலிக நிருவாகம்" ஒன்றை பிரிந்துபோன முன்னாள் ஒசேத்திய உறுப்பினர்களின் தலைமையில் அமைத்தது.

## ஜோர்ஜிய-ஒசேத்திய முறுகல்

ஆகஸ்ட் 2008இல் ஜோர்ஜியா இராணுவம் இப்பகுதியை படையெடுத்து இப்பகுதியின் தலைநகரம் திஸ்கின்வாலியை கைப்பற்ற முனைந்தது. இதற்குப் பதிலாக ரஷ்ய இராணுவம் தெற்கு ஒசேத்தியாவில் வந்து ஜோர்ஜிய இராணுவத்துக்கு எதிராக தாக்குதல் செய்தது.

## மேற்கோள்கள்

பகுப்பு:சியார்சியா
பகுப்பு:விடுதலை கோரும் நாடுகள்
ஒசேத்திய மொழி

[270px|thumb|[1935இல் வெளிவந்த நூலில் இலத்தீன் அரிச்சுவடி பயன்படுத்தி ஒசேடிய மொழி]]
**ஒசேடிய மொழி** (Иронау, *இரொனாவ்*) கிட்டத்தட்ட 700,000 மக்களால் காக்கசஸ் மலைத்தொடரில் ஒசேடியப் பகுதியில் பேசப்படும் மொழியாகும். இந்திய-ஐரோப்பிய மொழிக் குடும்பத்தில் ஈரானிய மொழிகளை சேர்ந்த இம்மொழி ரஷ்யாவின் வடக்கு ஒசேடியா பகுதியிலும் ஜோர்ஜியாவின் தெற்கு ஒசேடியா பகுதியிலும் ஆட்சி மொழியாகும்.

## மேற்கோள்கள்
 

பகுப்பு:ஈரானிய மொழிகள்
பாஸ்க் மொழி

right|300px|Basque Country in Spain and France
thumb|290px|Basque dialects

**பாஸ்க் மொழி** (Euskara) என்பது ஐரோப்பாவிலுள்ள பீரெனே மலைத்தொடரின் மேற்குப்பகுதியில், எசுப்பானியா நாட்டின் வடக்குப்பகுதியையும் பிரான்ஸ் நாட்டின் தென்மேற்குப்பகுதியையும் உள்ளடக்கிய பாஸ்க் நாட்டில் வாழும் பாஸ்க் மக்களால் பேசப்படும் ஒரு மொழியாகும். உலகில் தற்கால வழக்கிலுள்ள எந்த மொழிக் குடும்பத்திலும் சேராத இம்மொழி ஒரு தனித்த மொழியாகும். 714,135 மக்களின் தாய்மொழியாக விளங்கும் இம்மொழியை 2,648,998 மக்கள் பேசுகின்றனர்.

## சான்றுகள்


பகுப்பு:தனித்த மொழிகள்
பகுப்பு:எசுப்பானியா
பகுப்பு:பிரான்சு
பகுப்பு:பாசுக்கு
செண்ட்ரோசோரஸ்

**செண்ட்ரோசோரஸ்** என்பது செராடொப்சிய தொன்மா குடும்பத்தைச் சேர்ந்த ஒரு பேரினம் ஆகும். இதன் பெயர் கிரேக்க மொழியில் *கூரிய பல்லி* என்னும் பொருள் தருவது. இவற்றின் முகவிளிம்புகளின் ஓரத்தில் அமைந்துள்ள பல சிறிய கொம்பு போன்ற அமைப்புக்களைக் குறித்தே இப்பெயர் இடப்பட்டது. இவற்றின் மூக்கு அருகேயும் ஒரு கொம்பு இருக்கின்ற போதிலும் இவற்றுக்குப் பெயரிடப்பட்டபோது இக் கொம்பு பற்றி அறியப்பட்டு இருக்கவில்லை. இவை கிரீத்தேசியக் கால வட அமெரிக்காவில், சுமார் 75 மில்லியன் ஆண்டுகளுக்கு முன் வாழ்ந்தன.

செண்ட்ரோசோரசின் பருமனான உடலை அதன் பருத்த குட்டையான கால்கள் தாங்குகின்றன. 18-20 அடிகள் வரை நீளமாக வளரும் இவை பெரிய தொன்மாக்கள் என்று கூறமுடியாது. பிற செண்ட்ரோசோரீன்களைப் போல இவற்றுக்கும் முகத்தில் மூக்குக்கு அருகில் பெரிய ஒற்றைக் கொம்பு உள்ளது. இனத்தைப் பொறுத்து இக் கொம்பு முன்புறமாக அல்லது பின்புறமாக வளைந்து காணப்படலாம். கண்களுக்கு மேலும் இரண்டு சிறிய கொம்புகள் காணப்படுகின்றன.

## இவற்றையும் பார்க்கவும்
* தொன்மாக்கள் பட்டியல்
* செராடொப்சிடீ

பகுப்பு:தொன்மாக்கள்
எய்னியோசோரஸ்

**எய்னியோசோரஸ்** நடுத்தர அளவு உள்ள ஒரு செராடொப்சிய தொன்மாப் பேரினம் ஆகும். இவை, ஐக்கிய அமெரிக்காவில் உள்ள வட மேற்கு மொண்டானாவின் மேல் கிரீத்தேசியக் காலத்தின் கம்பானியக் காலப் பகுதியைச் சேர்ந்தவை.

எய்னியோசோரஸ், மொண்டானாப் பகுதிக்கே தனித்துவமான தொன்மா ஆகும். இவற்றின் அறியப்பட்ட எச்சங்கள் எல்லாமே மொண்டானாவின், போசெமானில் உள்ள ராக்கீஸ் அருங்காட்சியகத்தில் வைக்கப்பட்டுள்ளன. பல்வேறு வயதுகளை உடைய, குறைந்தது 15 தொன்மாக்களின் எச்சங்கள் இப்பகுதியில் கிடைத்துள்ளன. இவற்றுள் மூன்று வளர்ந்த தொன்மாக்களில் மண்டையோடுகளும், பல நூற்றுக்கணக்கான பிற எலும்புகளும் கிடைத்துள்ளன. ஜாக் ஹார்னர் என்பவரால் 1985 ஆம் ஆண்டில் இது கண்டுபிடிக்கப்பட்டது. ராக்கீஸ் அருங்காட்சியகத்தின் ஆய்வாளர்கள் 1985 தொடக்கம் 1989 வரை அகழ்வாய்வு நடத்தினர்.

இக் கண்டுபிடிப்புக்களைப் பயன்படுத்தி, 1995 ஆம் ஆண்டில் ஸ்காட் டி சாம்ப்சன் என்பவர் இவற்றை முறையாக விவரித்து *எய்னியோசோரஸ் புரோகுர்விகோர்னிஸ்* என்னும் பெயரும் வழங்கினார். இதே பகுதியின் எலும்புப் படுகைகளிலேயே *[[ஆச்சிலூசோரஸ்]] ஹோர்நேரி* என்னும் தொன்மா இனமும் கண்டுபிடிக்கப்பட்டது.

## இவற்றையும் பார்க்கவும்
* தொன்மாக்கள் பட்டியல்
* செராடொப்சிடீ

## மேற்கோள்கள்

பகுப்பு:தொன்மாக்கள்
ஐனு மொழி

**ஐனு மொழி** முந்தைய காலத்தில் ஜப்பானின் ஐனு இனக்குழுவால் பேசப்பட்ட மொழியாகும். இன்று ஐனு இனக்குழுவின் பெரும்பான்மை ஜப்பானிய மொழி பேசுகின்றனர். இதனால் ஐனு மொழி அருகிவிட்டது. இம்மொழி ஒரு தனித்த மொழியாகும்; அதாவது, இன்றிய பேசப்பட்ட உலகில் பல மொழிக் குடும்பங்களிலும் சேரவில்லை.

## மேற்கோள்கள்


பகுப்பு:தனித்த மொழிகள்
பகுப்பு:சப்பான்
வாள்வீச்சு (விளையாட்டு)

**வாள்வீச்சு**, வாள் சண்டை, வாளோச்சும் கலை கட்ட, குத்த, அல்லது அடிக்க பயன்படும் வாள் அல்லது வாள் போன்ற கருவிகளைக் கொண்டு சண்டை செய்வதைக் குறிக்கும்.  தற்காலத்தில் இது குறிப்பாக மேற்குநாட்டு விளையாட்டான Fencing ஐ குறிக்கின்றது. இது ஒரு கோடைகால ஒலிம்பிக் விளையாட்டும் ஆகும். மேலும் இது பென்ட்லத்தான் போடியின் ஓர் அங்கமாக உள்ளது.

உடலைப் பாதுகாக்கும் கவசங்களை அணிந்து போட்டியாளர்கள் ஆயுதத்துடன் சண்டை செய்வர். நவீன கால வாள் சண்டை போட்டியானது பெரும்பாலும் பிரான்சு நாட்டில் உருவாக்கப்பட்டது. எனவே இதில் வழங்கப்படும் பெரும்பாலான வார்தைகள் பிரெஞ்சு மொழியினை சேர்ந்ததாக உள்ளது.

## வகைகள்
போட்டிக்கான வாள் சண்டையில் 3 வகைகள் உள்ளன அவை,
* இலகு ரக வாள் சண்டை (ஃபாயில்)
* அடி வாள் சண்டை (சேபர்)
* குத்து வாள் சண்டை (எப்பி)

## விதிகள்
:நவீன கால வாள் சண்டை போட்டிக்கான விதிகளானது ஒவ்வொரு வகிக்கும் ஏற்றவாறு சிறு சிறு வேறுபாடுகளுடையதாக உள்ளது

* இப்போட்டிக்கான ஆடுகளமானது 60 அடி நீளமும் 3 அடி அகலமும் கொண்டது. இதன் மையதில் ஒரு நடுக்கோடும் அதிலிருந்து இரு போட்டியாளர்கான கோடுகளும் போடப்பட்டிருக்கும். ஆடுகளமானது ரப்பர் அல்லது பட்டால் ஆன மேற்பரப்பை கொண்டிருக்கும்.
* போட்டி அதிகபட்சம் 3 நிமிடங்கள் நீளமுடையது, போட்டியின் முடிவில் அதிக புள்ளிகள் பெறுபவரோ அல்லது முதலில் 5 புள்ளிகள் பெறுபவரோ வெற்றியாலரவார்.
* எதிர் போட்டியாளரின் உடலில் வாளால் தாக்கும் போது புள்ளி வழங்கப்படுகிறது.
* தாக்கும் இடம் ஒவ்வொரு வகையான போட்டிக்கும் வேறுபாடும். இலகு ரக போட்டியில் மார்பு பகுதி மட்டுமே தக்கப்பட வேண்டும். அடி வாள் சண்டை போட்டியில் இடுப்புக்கு மேல் எந்தபகுதியிலும் தாக்கலாம். மேலும் குத்து வாள் போட்டியில் உடலின் அனைத்து பகுதிகளும் தாக்குதலுக்கு உரிய பகுதிகளாகும்.
* முதலில் தாக்கும் போட்டியாளாருக்கே புள்ளி வழங்கப்பட்டலும் குத்து வாள் சண்டையில் மட்டும் ஒரே நேரத்தில் தாக்கும் இருவருக்கும் புள்ளிகள் வழங்கப்படலாம்.
* தற்காலத்தில் போட்டியின் போது முதலில் தாக்குபவரை கண்டறிய ஒவ்வொரு வீரரின் வாளும் ஒரு மின்சுற்றுடன் இணைக்கப்பட்டுள்ளது. மேலும் வாளின் முனையில் மின்சுற்று பூர்த்தி (switch) அமைப்பு உள்ளது.

## பாதுகாப்பு உபகரணங்கள்


File:Fencing jacket.jpg|மேலங்கி
File:Fencing glove.jpg|கையுறை
File:Fencing plastron.jpg|உள்ளங்கி
File:Fencing knickers.jpg|கால்சட்டை
File:Fencingmask.jpg|முகமூடி


## சான்றுகள்
* Amberger, Johann Christoph (1999). *The Secret History of the Sword*. Burbank: Multi-Media. 
* British Fencing (September 2008). "FIE Competition Rules (English) ". Official document. Retrieved 16 December 2008.
* Evangelista, Nick (1996). *The Art and Science of Fencing*. Indianapolis: Masters Press. .
* Evangelista, Nick (2000). *The Inner Game of Fencing: Excellence in Form, Technique, Strategy, and Spirit*. Chicago: Masters Press. .
* United States Fencing Association (September 2010). *[http://assets.teamusa.org/assets/documents/attached_file/filename/31951/USA_Fencing_Rules_-_September_2010.pdf United States Fencing Association Rules for Competition]*. Retrieved 3 October 2011.

## வெளியிணைப்புகள்

* FIE Statutes
* 
* Fencing FAQ from rec.sport.fencing
* Links to videos of basic fencing moves from MIT OpenCourseWare as taught in Spring 2007

## மேற்கோள்கள்

பகுப்பு:சண்டை விளையாட்டுக்கள்
ஈவேரா பெரியார் சாலை

**ஈவேரா பெரியார் சாலை** (மாநில நெடுஞ்சாலை 86)(முந்தய பெயர் **பூந்தமல்லி நெடுஞ்சாலை**) என்பது சென்னையையும் பூந்தமல்லியையும் இணைக்கும் ஒரு முக்கிய சாலை ஆகும். சென்னை மைய தொடருந்து நிலையம் அருகில் தொடங்கி கூவம் ஆற்றின் கரையில் மேற்காக போகும் இச்சாலை தேசிய நெடுஞ்சாலை 4 (என்.எச்.4)-ன் ஒரு பகுதியாகும்.

## இணைப்பு
சென்னையின் பகுதிகளை இணைக்கும் முக்கிய சாலைகளில் இதுவும் ஒன்று. இது சென்னை கடற்கரை தொடருந்து நிலையம் அருகே ராஜாஜி சாலையுடன் இணைகிறது. பூவிருந்தவல்லி அருகே தேசிய நெடுஞ்சாலை 4இல் முடிவடைகிறது. மேலும் சென்னை மத்திய தொடர்வண்டி நிலையம் அருகே அமைந்துள்ள பாலம் வழியாக அண்ணா சாலையை இணைக்கிறது. 100 அடி சாலையை கோயம்பேடு சந்திப்பிலும் தேசிய நெடுஞ்சாலையை வானகரத்திலும் இணைக்கிறது.

## இந்த சாலையில் அமைந்துள்ளவை
* சென்னை மத்திய தொடர்வண்டி நிலையம் 
* சென்னை எழும்பூர் தொடருந்து நிலையம்
* சென்னை கோட்டை தொடருந்து நிலையம்
* சென்னை பூங்கா தொடருந்து நிலையம்
* ஈகா திரையரங்கம் 
* ரோகிணி திரையரங்கம்
* சேத்துபட்டு சுற்றுசூழல் பூங்கா
* புவியியல் ஆள்கூறுகள் - ()

## மேற்கோள்கள்

பகுப்பு:சென்னை சாலைகள்
அகமதாபாத்-வடோதரா விரைவு நெடுஞ்சாலை

**அகமதாபாத்-வடோதரா விரைவு நெடுஞ்சாலை** அல்லது **இந்திய தேசிய விரைவு நெடுஞ்சாலை 1** அல்லது **மகாத்மா காந்தி விரைவுவழி** இந்தியாவில் குஜராத் மாநிலத்தின் அகமதாபாத் நகரையும் வடோதரா நகரையும் இணைக்கும் விரைவு நெடுஞ்சாலை ஆகும். இச்சாலையின் 93.1 கி.மீ. நீளத்தில் இரண்டு இடைமாற்றுச்சந்திகளும் மட்டும் உள்ளன. இச்சாலை 2003 ஆம் ஆண்டு மக்களின் பயன்பாட்டிற்காகத் திறந்துவிடப்பட்டது. இச்சாலை முழுவதிலும் ஊர்திகளின் வேக வரம்பு மணிக்கு 100 கி.மீ. ஆகும்.

## மேலும் காண்க
*தேசிய விரைவுசாலை 2

## சான்றுகள்

பகுப்பு:இந்திய விரைவு நெடுஞ்சாலைகள்
ஸ்டைராக்கோசோரஸ்

**ஸ்டைராக்கோசோரஸ்** என்பது, செராடொப்சிய தொன்மாக் குழுவைச் சேர்ந்த ஒரு பேரினம். தாவர உண்ணியான இது 76.5 - 75 மில்லியன் ஆண்டுவரை பழமையான கிரீத்தேசியக் காலத்தின் கம்பானியக் காலகட்டத்தைச் சேர்ந்தது. இதன் கழுத்தில் அமைந்துள்ள நீட்சி அமைப்பில் நான்கு தொடக்கம் ஆறு வரையான கொம்புகள் உள்ளன. கன்னப்பகுதிகளில் இரண்டு சிறிய கொம்புகளும், மூக்கிலிருந்து ஒரு பெரிய கொம்பும் காணப்படும். இப் பெரிய கொம்பு 60 சதம மீட்டர் வரை நீளமாகவும் 15 சதமமீட்டர் அகலமாகவும் இருக்கும்.

## இவற்றையும் பார்க்கவும்
* தொன்மாக்கள் பட்டியல்
* செராடொப்சிடீ

பகுப்பு:தொன்மாக்கள்
மும்பை-புனே விரைவு நெடுஞ்சாலை

thumb|மும்பை-புனே விரைவு நெடுஞ்சாலை
[thumb|[கண்டாளாவிலிருந்து மும்பை-புனே விரைவு நெடுஞ்சாலையின் ஒரு படம்]]
thumb|மும்பை-புனே நெடுஞ்சாலை

**மும்பை-புனே விரைவு நெடுஞ்சாலை** (Mumbai-Pune Expressway) இந்தியாவின் முதலாம் ஆறு-வழி, சுரங்கத்தைப் பாதை கொண்ட விரைவு நெடுஞ்சாலை ஆகும். இச்சாலை முழுவதும் *கட்டுப்படுத்தப்பட்ட அணுக்கம்* கொண்ட நெடுஞ்சாலை ஆகும்; அதாவது, இச்சாலையின் சந்திகள் எல்லாமே இடைமாற்றுச்சந்திகள் ஆகும்.

மும்பையின் கிழக்குப் பகுதியையும் - புனே நகரத்தின் தேஹு சாலையையும் இணைக்கும் இச்சாலையின் மொத்த நீளம் 93 கி.மீ. ஆகும். ஏப்ரல் 2002-இல் இச்சாலை முழுவதும் போக்குவரத்திற்கு திறந்துவிடப்பட்டது. இச்சாலையை அமைக்க மொத்தம் 1630 கோடி ரூபாய் செலவு ஆனது.

இச்சாலை தங்கநாற்கரச் சாலைத் திட்டத்தில் ஒரு பிரிவு.

## மேற்கோள்கள்


பகுப்பு:இந்திய விரைவு நெடுஞ்சாலைகள்
தேசிய நெடுஞ்சாலை 45 (இந்தியா)

**தேசிய நெடுஞ்சாலை 45** அல்லது **மாபெரும் தெற்கு வழித்தடம்** தமிழ்நாட்டில் ஒரு முக்கிய நெடுஞ்சாலை ஆகும். சென்னையின் தென்மேற்கு பகுதியில் கத்திப்பாரா சந்திப்பில் தொடங்கி பல்லாவரம், தாம்பரம், செங்கல்பட்டு, மேல்மருவத்தூர்,  திண்டிவனம், விக்கிரவாண்டி, விழுப்புரம், உளுந்தூர்பேட்டை, பெரம்பலூர், திருச்சி, மணப்பாறை, திண்டுக்கல் போன்ற நகரங்கள் வழியாக தேனியில் முடிகிறது. மொத்தத்தில் சென்னை முதல் தேனி வரை 501 கி.மீ. நீளம் ஆகும். சென்னை முதல் திண்டுக்கல் வரை நான்குவழிச் சாலை வசதி உள்ளது. திண்டுக்கல் முதல் தேனி வரை நான்குவழிச் சாலை பணி நடைபெறுகிறது. திண்டுக்கல் வரை தென்னக இரயில்வே சார்பில்  தொடர்வண்டிப் பாதையும் இந்த நெடுஞ்சாலைக்கு இணையாக அமைந்துள்ளது.

பெரம்பலூர் நகர் பகுதி முழுவதும் 6 வழிச்சாலை வசதி சிறப்பாக உள்ளது. பெரம்பலூர் மாவட்டம் முழுவதும் இந்த சாலைக்கு நடுவே பூங்கன்றுகள் பராமரிப்புகளுடன் பார்க்க அழகாக அமைந்துள்ளது.தமிழகத்தில் விபத்து/இறப்பு விகிதம் மிகையான பகுதி இந்த பெரம்பலூர்.

## குறிப்பு
*மேலும் இந்த நான்கு வழி சாலையானது சென்னை-திருச்சி  போக்குவரத்துக்கு மிகவும் சுலபமாக வாகனங்கள் மற்றும் கனரக வாகனங்கள் சென்று வர மிகவும் வசதியாக உள்ளது. தென் தமிழகத்தில் இருந்து சென்னை மற்றும் வட மாநிலங்களுக்கு சென்று வரவும் இவ்வழி நான்கு வழிபாதை உதவியாக உள்ளது.
*மேலும் இந்த சாலையானது திருச்சி-சென்னை இடையேயான போக்குவரத்தானது சுமார் 320 கீமீ தூரத்தை 5 மணி நேரத்தில் விரைவாக செல்ல முடிகின்றது.
*இந்த தேசிய நெடுஞ்சாலையுடன்  சேலம், தே. நெ. 68 உளுந்தூர்ப்பேட்டையில் தொடங்கி கள்ளக்குறிச்சி, சேலம், ஈரோடு, திருப்பூர், கோயம்புத்தூர், ஊட்டி, பாலக்காடு, திருச்சூர், மற்றும் கோழிக்கோடு ஆகிய பகுதிகளக்கான செல்லும் விரைவு சாலையாக இருக்கிறது.
*அதே போல் தஞ்சாவூர் தேசிய நெடுஞ்சாலையான 45பி இந்த தேசிய நெடுஞ்சாலையுடன் விழுப்புரம்,பண்ருட்டி, நெய்வேலி, வடலூர், கும்பகோணம், மன்னார்குடி, தஞ்சாவூர், ஒரத்தநாடு, பட்டுக்கோட்டை, முத்துப்பேட்டை, குடவாசல், வலங்கைமான் மற்றும் பேராவூரணி விக்கிரவாண்டியில் இணைந்து சென்னை வரையிலும். செல்ல போக்குவரத்துக்கு உதவியாக உள்ளது.
*மேலும் சென்னை - தேனி தேசிய நெடுஞ்சாலையானது சென்னையில் இருந்து பல தென் மாவட்டங்களுக்கு செல்ல திருச்சியில் இருந்து விராலிமலை, மதுரை, விருதுநகர், சிவகாசி, ஸ்ரீவில்லிபுத்தூர், குற்றாலம், கோவில்பட்டி, சங்கரன்கோவில், திருநெல்வேலி, பாளையங்கோட்டை, நாங்குநேரி, அருப்புக்கோட்டை தூத்துக்குடி, திருச்செந்தூர், நாகர்கோயில், கன்னியாகுமரி மற்றும் திருவனந்தபுரம் வரையிலும்.
*அதே போல் கீரனூர், புதுக்கோட்டை, திருமயம், செட்டிநாடு, காரைக்குடி, தேவகோட்டை, திருவாடானை, திருப்பத்தூர், சிவகங்கை, மானாமதுரை, பரமக்குடி, தொண்டி, தேவிபட்டினம், இராமநாதபுரம், ஏர்வாடி, இராமேசுவரம் வரையிலும்
*மேலும் திண்டுக்கல்லில் இருந்து வத்தலகுண்டு, கொடைக்கானல், பெரியகுளம், தேனி, போடி, கம்பம் மற்றும் இதர கேரள மாநிலம் வரையிலும்.
*திண்டுக்கல்லில் பிரிவு சாலையாக ஒட்டன்சத்திரம், பழநி, உடுமலைப்பேட்டை, பொள்ளாச்சி, பாலக்காடு, வழியே கொச்சி துறைமுகம் வரையிலும் சாலை அமைந்துள்ளது.

## மேற்கோள்கள்

## கூடுதல் பார்வைக்கு
*கத்திப்பாரா சந்திப்பு

பகுப்பு:இந்திய தேசிய நெடுஞ்சாலைகள்
ஆர்ரைனோசெராடொப்ஸ்

## இவற்றையும் பார்க்கவும்
* தொன்மாக்கள் பட்டியல்
* செராடொப்சிடீ

## மேற்கோள்கள்

பகுப்பு:தொன்மாக்கள்
ஆங்கிசெராடொப்ஸ்

**ஆங்கிசெராடொப்ஸ்** என்பது, செராடொப்சிட் தொன்மாக் குடும்பத்தின் ஒரு பேரினம் ஆகும். நேரடியாக மொழிபெயர்க்கும்போது இதன் பெயர் *அண்மைக் கொம்பு முகம்* என்னும் பொருள் தரும். இது வட அமெரிக்காவின் மேற்குப் பகுதியின் பிந்திய கிரீத்தேசியக் காலப் பகுதியைச் சேர்ந்தது. ஏனைய செராடொப்சிட்டுகளைப் போலவே இவை நாலுகாலிகளும், தாவர உண்ணிகளும் ஆகும். இவற்றின் முகத்தில் மூன்று கொம்புகளும், கிளிக்கு உள்ளதுபோல் வளைவான அலகும் இருக்கும். இவற்றின் தலையின் பின்புறம் தட்டையான நீட்சி இருக்கும். கண்களுக்கு மேல் காணப்படும் இரண்டு கொம்புகள், மூக்கின் மேலுள்ளதிலும் நீளம் கூடியவை. *ஆங்கிசெராடொப்சுகள்* 6 மீட்டர்கள் (20 அடி) வரை நீளமாக வளரக்கூடியன.

## தொல்பழங்கால உயிரியல்
பிற செராடொப்சியன்களுடன் ஒப்பிடும்போது, ஆங்கிசெராடொப்புகள், இப்பகுதியில் மிகவும் அரிதாகவே உள்ளன. இவை, குதிரைலாடச் செங்குத்துப் பள்ளத்தாக்குப் (Horseshoe Canyon) பகுதி, தொன்மாப் பூங்கா அமைவு (Dinosaur Park Formations) ஆகிய இரு இடங்களிலும் கடல்சார் படிவுப் பகுதிகளை அண்டியே அதிகம் காணப்படுகின்றன. இது ஆங்கிசெராடொப்புகள், மற்ற செராடொப்புகள் வாழாத, கயவாய்ப் பகுதிகளில் வாழ்ந்திருக்கக்கூடும் என்ற எண்ணத்தைத் தோற்றுவிக்கின்றது. பூக்கும் தாவரங்கள் ஓரளவு காணப்படினும் ஊசியிலைத் தாவரங்களும், சைக்காட்டுகளும், பன்னங்களுமே அதிகம். இவையே செராடொப்சிய தொன்மாக்களில் உணவின் பெரும் பகுதியாக இருந்திருக்கக்கூடும்.

## பால்சார் ஈருருவமைப்பு
இவ்வகை விலங்கொன்றின் சிறிய மண்டையோடு ஒன்றை, அதன் அளவு; ஒப்பீட்டளவில் நீண்ட அலகு; நீளம் குறைந்த, முன் நீட்டியிருக்கும் கொம்பு ஆகியவற்றை அடிப்படையாகக் கொண்டு, சி. எம். ஸ்டேர்ன்பேர்க், *ஆங்கிசெராடொப்ஸ் லொங்கிரோஸ்ட்ரிஸ்* என்னும் புதிய இனமாக வகைப்படுத்தினார். எனினும் தற்காலத் தொல்லுயிரியலாளர்கள், *ஆ. ஓர்னேட்டஸ்* என்னும் இனத்துள் அடங்கும் எனக் கண்டறிந்துள்ளனர்.

*ஆங்கிசெராடொப்ஸ் லொங்கிரோஸ்ட்ரிஸ்* என்பது உண்மையில் ஒரு பெண் விலங்காக இருக்கலாம் என்ற அடிப்படையில், *ஆங்கிசெராடொப்ஸ்* ஒரு பால்சார் ஈருருவமைப்புக் கொண்ட விலங்காக இருக்கலாம் எனக் ஊகிக்கப்படுகிறது. பால்சார் ஈருருவமைப்பு செராடொப்சிடீப் பேரினத்தின் வேறு இனங்களிலும் அறியப்பட்டுள்ளது. *[[டிரைசெராடொப்ஸ்]]*, *[[டோரோசோரஸ்]]*, *[[பென்டாசெராடொப்ஸ்]]* போன்றவற்றில் இவ்வியல்பு கூடிய வலுவுடனும், *[[காஸ்மோசோரஸ்]]* போன்றவற்றில் வலுக்குறைந்தும் காணப்படுகின்றது.

## இவற்றையும் பார்க்கவும்
* தொன்மாக்கள் பட்டியல்
* செராடொப்சிடீ

## மேற்கோள்கள்

பகுப்பு:தொன்மாக்கள்
2008 கோடை ஒலிம்பிக் பதக்க நிலவரம்

**2008 கோடை ஒலிம்பிக் பதக்க நிலவரம்** என்பது சீனாவில் பெய்ஜிங்கில் இடம்பெற்ற 2008 ஒலிம்பிக் விளையாட்டுப் போட்டிகளில் நாடுகள் பெற்ற பதக்கங்களின் எண்ணிக்கை பட்டியல் ஆகும். இப்போட்டிகள் ஆகஸ்ட் 8 முதல் ஆகஸ்ட் 24, 2008 வரை நடைபெற்றன. கிட்டத்தட்ட 10,500 போட்டியாளர்கள் 28 வகையான விளையாட்டுக்களில் 302 போட்டிகளில் பங்குபற்றினர்.

ஆப்கானிஸ்தான், பாஹ்ரேன், மொரீசியஸ், சூடான், தஜிகிஸ்தான், டோகோ ஆகிய நாடுகள் தமது முதலாவது ஒலிம்பிக் பதக்கங்களைப் பெற்றன. சேர்பியா தனது முதலாவது ஒலிம்பிக் பதக்கத்தை தனிநாடாகப் பெற்றுக் கொண்டது. இது முன்னர் யூகொஸ்லாவியா அணியில் விளையாடி பதக்கங்களைப் பெற்றிருந்தது. பாஹ்ரேன், மங்கோலியா, பனாமா ஆகியன தமது முதலாவது தங்கப் பதகங்களைப் பெற்றுக் கொண்டன. மொத்தம் 88 நாடுகள் பதக்கங்களைப் பெற்றன. இவற்றில் 55 நாடுகள் குறைந்தது ஒரு தங்கப் பதக்கத்தைப் பெற்றன.

## பதக்க நிலவரம்
thumb|right|200px|2008 கோடை ஒலிம்பிக் பதக்கங்களின் பின்புறம்: வெள்ளி (இடது), தங்கம் (நடு), வெண்கலம் (வலது)[thumb|right|200px|[பெய்ஜிங்கில் ஒலிப்பிக் விளையாட்டு தொடக்கவிழாவின் பொழுது அரங்கக் காட்சி]]



## மேற்கோள்கள்

*
*

பதக்கம்
1741

**1741** (**[[ரோம எண்ணுருக்கள்|MDCCLI]]**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு வியாழக்கிழமையில் ஆரம்பமானது.

## நிகழ்வுகள்
* ஏப்ரல் 10 - ஆஸ்திரியப் படையினர் புருசியாவின் இரண்டாம் பிரெடரிக் மீது தாக்குதலைத் தொடுத்தனர்.
* ஏப்ரல் - நியூயோர்க் நகரை எரிக்கும் திட்டம் ஒன்று கண்டுபிடிக்கப்பட்டது.
* ஜூலை 15 - அலெக்சி சிரிக்கொவ் தென்கிழக்கு அலாஸ்காவில் ஒரு நிலத்தைக் கண்டு அங்கு தனது ஆட்களை அனுப்பினான். அலாஸ்காவுக்குச் சென்ற முதலாவது ஐரோப்பியர் இவர்கள் ஆவர்.
* ஜூலை 31 - புனித ரோமப் பேரரசன் ஏழாம் சார்ல்ஸ் ஆஸ்திரியா மீது படையெடுத்தான்.
* ஆகஸ்ட் 10 - திருவிதாங்கூர் மன்னர் மார்த்தாண்ட வர்மர் டச்சுக் கிழக்கிந்தியக் கம்பனியுடனான போரில் டச்சுத் தளபதி இயுஸ்ட்டாச்சியஸ் டி லனோய் என்பவனைச் சிறைப்பிடித்தார்.
* டிசம்பர் 6 - ரஷ்யாவின் அரண்மனையில் இடம்பெற்ற ஆட்சிக் கவிழ்ப்பை அடுத்து ரஷ்யாவின் எலிசபெத் அரசியாக முடி சூடினாள்.
* டிசம்பர் 19 - வைட்டஸ் பெரிங் தனது சைபீரியாவுக்கான பயணத்தின் போது இறந்தார்.
* டிசம்பர் 25 - ஆண்டர்ஸ் செல்சியஸ் தனது செல்சியஸ் வெப்பமானியைக் கண்டுபிடித்தார்.

## தேதி அறியப்படாத நிகழ்வுகள்
* சீனாவின் மக்கள் தொகை 143 மில்லியன்.

## பிறப்புகள்

## இறப்புகள்

## 1741 நாற்காட்டி

## மேற்கோள்கள்

*
1790

[thumb|260px|[மே 13: சுவீடன்-ரஷ்யப் போர்]]
ஆண்டு **1790**  (**[[ரோம எண்ணுருக்கள்|MDCCXC]]**) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.

## நிகழ்வுகள்
* பெப்ரவரி 2 - வீரபாண்டிய கட்டபொம்மன் 47 வது பாளையக்காரராகப் பொறுப்பு ஏற்றுக்கொண்டான்.
* பெப்ரவரி 4 - பிரான்சின் பதினாறாம் லூயி மன்னன் அரசியலமைப்பைத் தான் பேணுவதாக தேசிய சபையில் வாக்குறுதி அளித்தான்.
* மார்ச் 4 - பிரான்ஸ் 83 பிரிவுகளாகப் பிரிக்கப்பட்டது.
* ஏப்ரல் 10 - ஐக்கிய அமெரிக்காவில் காப்புரிமம் (*Patent*) பற்றிய விதிகள் எழுதப்பட்டன.
* மே 13 - சுவீடனின் மூன்றாம் குஸ்டாவ் எஸ்தோனியாவில் தரித்திருந்த ரஷ்யப் படைகளை அழிக்க தனது கடற்படைகளை ஏவினான். அவனது படையினரில் 51 பேர் கொல்லப்பட்டனர். 250 பேர் கைப்பற்றப்பட்டனர். 2 கப்பல்கள் மூழ்கின.
* மே 29 - ரோட் தீவு ஐக்கிய அமெரிக்காவின் 13வது மாநிலமாக ஏற்றுக்கொள்ளப்பட்டது.
* ஜூலை 9 - உருசிய-சுவீடன் போர்: பால்ட்டிக் கடலில் 300 கப்பல்கள் பங்குபற்றிய பெரும் மோதலில் சுவீடன் படைகள் ரஷ்யாவின் மூன்றில் ஒரு பங்கு ரஷ்யக் கப்பல்களைக் கைப்பற்றினர். 304 சுவீடியரும், 3500 ரஷ்யர்களும் கொல்லப்பட்டனர். 51 ரஷ்யக் கப்பல்கள் மூழ்கடிக்கப்பட்டன.
* ஆகஸ்ட் 2 - ஐக்கிய அமெரிக்காவில் முதற் தடவையாக மக்கள் தொகைக் கணக்கெடுப்பு இடம்பெற்றது.
* டிசம்பர் 7-12 - கோழிக்கோடு சண்டை: பிரித்தானியக் கிழக்கிந்தியக் கம்பனியினர் மைசூர் படைகளைத் தோற்கடித்து மலபார் முழுவதையும் கைப்பற்றினர்.
* டிசம்பர் 11 - உருசிய-துருக்கியப் போர்: 26,000 துருக்கியப் போர்வீரர்கள் கொல்லப்பட்டனர்.

## நாள் அறியப்படாதவை
* வெள்ளை மாளிகை கட்டடப் பணிகள் ஆரம்பமாயின.
* வண்ணார்பண்ணை வைத்தீஸ்வரர் ஆலயம் அமைக்கப்பட்டது.
* பிலிப்பு தெ மெல்லோ டோரா என்ற யூதர்களின் புனித நூலை தமிழில் மொழிபெயர்த்து வெளியிட்டார்.

## தொடரும் நிகழ்வுகள்
* பிரெஞ்சுப் புரட்சி (1789-1799)

## பிறப்புகள்

* மார்ச் 3 - ஜான் ஆஸ்டின், ஆங்கிலேய சட்ட வல்லுனர் (இ. 1859)

## இறப்புகள்
* ஏப்ரல் 17 - பெஞ்சமின் பிராங்கிளின், அமெரிக்க அறிவியலாளர் (பி. 1706)
* சூலை 17 - ஆடம் சிமித், இசுக்கொட்டிய பொருளியலாளர் (பி. 1723)
* ஆகத்து 10 - பிலிப்பு தெ மெல்லோ, ஈழத்துத் தமிழறிஞர் (பி. 1723)

## 1790 நாற்காட்டி

## மேற்கோள்கள்
தாஞ்சன்களின் விதி

முக்கோணவியலில் **தாஞ்சன்களின் விதி** (*law of tangents*) அல்லது **டான்களின் விதி** என்பது ஒரு முக்கோணத்தின் மூன்று பக்க நீளங்களுக்கும், அம்முக்கோணத்தின் கோணங்களின் தாஞ்சன்களுக்கும் (*tangents*) இடையே உள்ள ஓர் உண்மைக்கூற்று.

படம் 1 இல்  *a*, *b*,  *c*  என்பன முக்கோணத்தின் மூன்று பக்க நீளங்கள்.  &alpha;, &beta;,  &gamma; என்னும் மூன்றும், அப்பக்கங்களுக்கு நேர் எதிராக, முறையே,  உள்ள கோணங்கள். அதாவது  *a* என்னும் பக்கத்துக்கு நேர் எதிரான கோணம் &alpha;, அதே போல *b*,  *c*  என்னும் பக்கங்களுக்கு நேர் எதிராக கோணங்கள்  &beta;,  &gamma; ஆகும்.
 
முக்கோணவியலில் தாஞ்சன்களின் விதி அல்லது டான்களின் விதி என்ன சொல்கின்றது என்றால்,

:\frac{a-b}{a+b} = \frac{\tan[\frac{1}{2}(\alpha-\beta)]}{\tan[\frac{1}{2}(\alpha+\beta)]}.

மேற்குறிப்பிட்ட தான்களின் விதி, மற்ற சைன்களின் விதி, கோசைன்களின் விதி போல் அவ்வளவாகப் பரவலாக அறியப்படாவிட்டாலும், அவைபோலவே பயனுடைய விதி. ஒரு முக்கோணத்தின் இரண்டு பக்கங்களும் ஒரு கோணமும் அறிந்திருந்தாலோ அல்லது இரு கோணங்களும் ஒரு பக்கமுமோ அறிந்திருந்தாலோ, சில உண்மைகளை நிறுவப் பயனுடையதாக இருக்கும் ஒரு இவ்விதி.

## நிறுவல்
டான்களின் விதியை நிறுவ, முதலில் சைன்களின் விதியை வைத்துத் தொடங்குவோம். சைன்களின் விதிப்படி,

: \frac{a}{\sin{\alpha}} = \frac{b}{\sin{\beta}}

இப்பொழுது மேலுள்ள ஈடுகோளை (சமன்பாட்டை) ஏதோ ஒரு  *q* என்பதற்கு ஈடு (சமம்) என்று கொள்வோம்.

: q = \frac{a}{\sin{\alpha}} = \frac{b}{\sin{\beta}}

மேற்கொண்டவற்றைக் கொண்டு, *b* யையும்,  *a* யையும் தீர்வு செய்யலாம்:

: a = q \sin{\alpha} \,  மற்றும் b = q \sin{\beta} \,

*a* இக்கும் ,*b* இக்குமான முதல் சமன்பாட்டில் இவற்றை பெயர்த்து இட்டால் (substitute), நாம் கீழ்க்காணும் சமன்பாட்டைப் பெறலாம்:

: \frac{a-b}{a+b} = \frac{q \sin \alpha -q\sin\beta}{q\sin\alpha+q\sin\beta} = \frac{ \sin \alpha -\sin\beta}{\sin\alpha+\sin\beta}

பொதுவாக உள்ள *q*' -களைக் களைந்து (தொகுத்துப் பின் வகுத்து), பின்னர் பெருக்குத்தொகையைக் கூட்டலாக மாற்றும் விதி]]ப்படி,

:  \sin(x) + \sin(y) = 2 \sin\left( \frac{x + y}{2} \right) \cos\left( \frac{x - y}{2} \right) \;

\scriptstyle{x\,=\,\alpha} என்றும், \scriptstyle{y\,=\,\pm\beta} என்றும் கொண்டால்,

:\frac{a-b}{a+b} =  \frac{
  2 \sin\left( \frac{\alpha -\beta}{2} \right) \cos\left( \frac{\alpha+\beta}{2}\right)
                          }{
              2 \sin\left( \frac{\alpha +\beta}{2} \right) \cos\left( \frac{\alpha-\beta}{2}\right)} = \frac{\tan[\frac{1}{2}(\alpha-\beta)]}{\tan[\frac{1}{2}(\alpha+\beta)]}

என்னும் விதியைப் பெறுகின்றோம்.

## இவற்றையும் பார்க்கவும்
*சைன்களின் விதி
*கோசைன்களின் விதி

பகுப்பு:முக்கோணவியல்
பகுப்பு:நிறுவலடங்கிய கணிதத்தேற்றங்கள்
பகுப்பு:முக்கோணங்கள் பற்றிய தேற்றங்கள்